COM7 เข้าซื้อหุ้นใน “ฮอบบี้พลัส” 12.5% มูลค่า 10 ลบ.
COM7 เข้าซื้อหุ้นใน ฮอบบี้พลัส จำนวน 3,500 หุ้น คิดเป็นสัดส่วน 12.5% มูลค่า 10,000,000 บาท หวังเสริมธุรกิจหลักของบริษัทในด้านสินค้าไอทีที่เกี่ยวข้องกับเกมส์ การ์ตูน อนึ่ง ฮอบบี้พลัส เป็นบริษัทที่มีความชำนาญในธุรกิจเครื่องเล่น โมเดลหุ่นยนต์หรือฮีโร่ อุปกรณ์ และการจัดงานอีเว้นท์เกมส์โชว์
23 ธ.ค. 2558

บริษัท คอมเซเว่น จำกัด (มหาชน) หรือ COM7 ระบุว่า ที่ประชุมบริษัทซึ่งประชุมเมื่อวันที่ 22 ธันวาคม2558 ได้มีมติอนุมัติให้บริษัทเข้าลงทุนในบริษัท ฮอบบี้ พลัส จำกัด (ฮอบบี้พลัส) โดยการซื้อหุ้นจำนวน 3,500 หุ้น คิดเป็นสัดส่วนร้อยละ 12.5 ของทุนจดทะเบียนของฮอบบี้พลัส ในราคารวมทั้งสิ้นเป็นจำนวน 10,000,000 บาท (ราคาหุ้นละประมาณ 2,857.1429 บาท) จากนายชาญวิทย์ วิทยสัมฤทธิ์ (นายชาญวิทย์) ซึ่งเป็นผู้ถือหุ้นเดิมของฮอบบี้พลัส (โดยถือหุ้นในฮอบบี้พลัสในสัดส่วนร้อยละ 42.8 ของทุนจดทะเบียนของฮอบบี้พลัส)
อนึ่ง ฮอบบี้พลัส เป็นบริษัทที่เกิดจากการรวมตัวของผู้ประกอบการที่มีความชำนาญในธุรกิจเครื่องเล่น โมเดลหุ่นยนต์หรือฮีโร่ อุปกรณ์ และการจัดงานอีเว้นท์เกมส์โชว์ ฮอบบี้พลัสจดทะเบียนจัดตั้งเมื่อวันที่ 26 ตุลาคม 2558 โดยมีวัตถุประสงค์คือ ซื้อขายของสะสม รับจ้างทำการตลาด จัดงานอีเว้นท์ต่างๆ สื่อสิงพิมพ์และอื่นๆ และมีทุนจดทะเบียนจำนวน 24,500,000 บาท แบ่งออกเป็นหุ้นสามัญจำนวน 24,500 หุ้น มูลค่าที่ตราไว้หุ้นละ 1,000 บาท คณะกรรมการ
ทั้งนี้ บริษัทเห็นว่าด้วยประสบการณ์และความชำนาญของผู้ถือหุ้นหลักของฮอบบี้พลัส จะช่วยส่งเสริมธุรกิจหลักของบริษัทในด้านสินค้าไอทีที่เกี่ยวข้องกับเกมส์ การ์ตูน จึงเห็นว่าการเข้าลงทุนในฮอบบี้พลัส ในสัดส่วนร้อยละ 12.5 ของทุนจดทะเบียนของฮอบบี้พลัสในครั้งนี้มีความเหมาะสม